NARIADENIE KOMISIE (ES) č. 1517/2004
z 25. augusta 2004,
ktorým sa mení a dopĺňa nariadenie Rady (ES) č. 798/2004, ktorým sa obnovujú obmedzujúce opatrenia voči Barme/Mjanmarsku, a ruší sa nariadenie (ES) č. 1081/2000
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 798/2004 z 26. apríla 2004, ktorým sa obnovujú obmedzujúce opatrenia voči Barme/Mjanmarsku a ruší sa nariadenie (ES) č. 1081/2000 (1), a najmä na jeho článok 12,
keďže:
(1)
V prílohe II k nariadeniu (ES) č. 798/2004 je uvedený zoznam príslušných orgánov, ktoré majú špecifické funkcie spojené s vykonávaním tohto nariadenia.
(2)
Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko pristúpili 1. mája 2004 k Európskej únii. Akt o pristúpení nestanovuje zmeny a doplnenia tejto prílohy.
(3)
Príslušné orgány nových členských štátov by preto v tejto prílohe mali byť od 1. mája 2004 zahrnuté,
PRIJALA TOTO NARIADENIE:
Článok 1
Príloha II k nariadeniu (ES) č. 798/2004 sa týmto mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej Únie.
Uplatňuje sa od 1. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. augusta 2004